**ПОЈАШЊЕЊЕ КОНКУРСНЕ ДОКУМЕНТАЦИЈЕ БРОЈ 32/2016**

**ЈАВНА НАБАВКА:**

**НАБАВКА ДОБРА – КАНЦЕЛАРИЈСКИ МАТЕРИЈАЛ ПАПИР**

(Број предмета јавне набавке: VII-404-1/2016-32)

У предмету јавне набавке добра – канцеларијски материјал -папир, број предмета VII-404-1/2016-32, наручилац је добио захтев за појашњење Конкурсне документације:

**ПИТАЊЕ:**

„У конкурсној документацији у табели „Техничка спецификација“ (стр. 4) као ни у табели „Образац структуре цене“ (стр. 23) нисте навели количину тражених добара. Молимо Вас да измените конкурсну документацију, односно да у поменуте табеле унесете тражену количину која је битан фактор у формирању цене.“

**ОДГОВОР НАРУЧИОЦА:**

Поменута јавна набавка се спроводи као отворени поступак у циљу закључења оквирног споразума. У складу са чланом 3. став 1. тачка 20. ЗЈН Оквирни споразум представља споразум између једног или више наручилаца и једног или више добављача, чија је сврха утврђивање услова уговора који ће се додељивати током одређеног периода, а који се односе на цене и, где је то прикладно, на количине.

Оквирни споразум не представља уговор на основу којег се реализује јавна набавка, већ се конкретни уговори о јавној набавци закључују у периоду важења истог и у складу са условима који су тим споразумом утврђени. У члану 3. Модела оквирног споразума је наведено да се Оквирни споразум закључује до 31.12.2016. године (стр. 18).

Битна карактеристика оквирног споразума је да на основу истог не постоји обавеза извршења јавне набавке (обавеза настаје закључивањем појединачних уговора о јавној набавци на основу оквирног споразума), као и да наручиоци нису обавезни да на основу оквирног споразума закључе појединачне уговоре. С обзиром на наведено нисмо у могућности да наведемо количине тражених добара.

Процењена вредност ове јавне набавке је 200.000,00 динара без ПДВ.

**Појашњење Конкурсне документације објављено је на Порталу Управе за јавне набавке и веб сајту Градске општине Нови Београд дана 19.10.2016. године.**

**Београд, 19.10.2016. године**

 **Председник**

**Комисије за јавну набавку**

 Драган Драгојевић,с.р.